Diari Oficial de la Generalitat Valenciana


Sumari del DOGV 9316, del 08-04-2022 (2022/2739)

RESOLUCIÓ de 23 de març de 2022, de la Subdirecció General de Relacions Laborals, per la qual es disposa el registre i la publicació de l'Acord de la comissió mixta paritària del Conveni autonòmic del sector de derivats del ciment de la Comunitat Valenciana, a fi de procedir a l'aprovació de les taules salarials definitives per a 2021 (codi número 50414473353997).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9316

Data del DOGV
:   08-04-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/2739


Data del document
:   23-03-2022

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball
    * conveni col·lectiu

RESOLUCIÓ de 23 de març de 2022, de la Subdirecció General de Relacions Laborals, per la qual es disposa el registre i la publicació de l'Acord de la comissió mixta paritària del Conveni autonòmic del sector de derivats del ciment de la Comunitat Valenciana, a fi de procedir a l'aprovació de les taules salarials definitives per a 2021 (codi número 04754674354963). [2022/2739]  
  
  
Vista l'acta de la comissió negociadora sobre l'Acord d'aprovació de les taules salarials per a 2021 del Conveni col·lectiu autonòmic del sector de derivats del ciment de la Comunitat Valenciana, subscrit pels representants de la part social (UGT-FICA PV i CCOO HÀBITAT PV) i per la part empresarial (Associació Valenciana d'Empreses de Prefabricats de Formigó, ANEFHOP, APECC i FEDCAM), i de conformitat amb el que es disposa en l'article 90, apartats 2 i 3, del Reial decret legislatiu 2/2015, de 23 d'octubre; l'article 2.1.a del Reial decret 713/2010, de 28 de maig, sobre registre i depòsit de convenis i acords col·lectius de treball, i l'article 4.3 de l'Ordre 37/2010, de 24 de setembre, per la qual es crea el Registre de la Comunitat Valenciana de convenis i acords col·lectius de treball; d'acord amb el que s'estableix en l'article 51.1 de l'Estatut d'Autonomia de la Comunitat Valenciana i en el Decret 175/2020, de 30 d'octubre, del Consell pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball, aquesta Subdirecció General de Relacions Laborals, resol:  
  
Primer  
Ordenar-ne la inscripció en el Registre de la Comunitat Valenciana de Convenis i Acords Col·lectius de Treball, amb notificació a la comissió negociadora, i depòsit del text de l'acord.  
  
Segon  
Disposar-ne la publicació en el Diari Oficial de la Generalitat Valenciana.  
  
València, 23 de març de 2022.- El subdirector general de Relacions Laborals: Joaquín Vañó Gironés.  
  
Acta de la comissió mixta paritària del Conveni autonòmic del sector de derivats del ciment de la Comunitat Valenciana  
  
A València, sent les 11.00 hores del dia 18 de febrer de 2022, es reuneixen als locals de l'Associació Valenciana d'Empreses de Prefabricats de Formigó de València, situats al carrer Arquebisbe Fabián y Fuero, 1, de València, prèviament esmentades, les representacions empresarials i sindicals legitimades per a aquest acte que figuren a continuació:  
  
  
Representació empresarial  
Per l'Associació Valenciana d'Empreses de Prefabricats de Formigó:  
Fernando García-Forte Pérez  
Ernesto Morell Pons  
María Lladró Ortí  
  
Per ANEFHOP:  
José María Carrau Criado  
  
Per APECC:  
Carlos Gomis Pastor  
  
Per FEDCAM:  
  
Representació sindical  
  
Per UGT-FICA PV:  
Juan José Escrig Gil  
Sebastián Melero García  
Iván Edo Bartoll  
Mario Manzano Gómez  
  
Per CCOO Hàbitat PV  
José Manuel Pérez Martínez  
Mariano Luján Novella  
José Escrivá Molió  
José Navarro Gadea  
Miguel Ángel Escobar Lluch  
Atilano Escobar Iniesta  
Constantino Lozano González  
  
Els presents formen part de la comissió mixta paritària d'interpretació del Conveni autonòmic del sector de derivats del ciment de la Comunitat Valenciana i  
  
ACORDEN  
  
Primer  
Fixar les taules definitives per a 2021 de remuneracions mínimes sectorials segons l'acta de la reunió de la comissió negociadora del VIII Conveni col·lectiu general del sector de derivats del ciment signada el 15 de desembre de 2021. Les taules salarials de 2021 seran el resultat d'aplicar sobre les taules salarials immediatament anteriors l'increment que es fixe en el Conveni general (2 %), al qual s'addicionarà el percentatge de l'1,5 % a València i l'1 % a Castelló, amb l'objectiu d'anar complint amb l'acostament a les taules salarials d'Alacant amb caràcter retroactiu des de l'1 de gener de 2021.  
  
Segon  
Es faculta Mariano Ugalde Romero, amb el DNI núm. 83975410D, per a realitzar els tràmits de registre, depòsit i publicació.  
  
I sense més assumptes per tractar, una vegada llegida la present acta i signada per un representant de cada organització, s'alça la sessió a les 12.00 hores del dia indicat al començament.